CELEX: 32013R1334
Language: ro
Date: 2013-12-13 00:00:00
Title: Regulamentul de punere în aplicare (UE) nr. 1334/2013 al Comisiei din 13 decembrie 2013 de modificare a Regulamentului (CE) nr. 1290/2008 în ceea ce privește numele titularului autorizației și în ceea ce privește doza recomandată a unui preparat de Lactobacillus rhamnosus (CNCM-I-3698) și Lactobacillus farciminis (CNCM-I-3699)  Text cu relevanță pentru SEE

14.12.2013   
            
            
               RO
            
            
               Jurnalul Oficial al Uniunii Europene
            
            
               L 335/12
            
         REGULAMENTUL DE PUNERE ÎN APLICARE (UE) NR. 1334/2013 AL COMISIEI
   din 13 decembrie 2013
   de modificare a Regulamentului (CE) nr. 1290/2008 în ceea ce privește numele titularului autorizației și în ceea ce privește doza recomandată a unui preparat de Lactobacillus rhamnosus (CNCM-I-3698) și Lactobacillus farciminis (CNCM-I-3699)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:
   
               (1)
            
            
               Danisco France SAS a depus o cerere în conformitate cu articolul 13 alineatul (3) din Regulamentul (CE) nr. 1831/2003, propunând modificarea numelui titularului autorizației în ceea ce privește Regulamentul (CE) nr. 1290/2008 al Comisiei (2).
            
         
               (2)
            
            
               Solicitantul afirmă că a transferat autorizația de introducere pe piață pentru preparatul de Lactobacillus rhamnosus (CNCM-I-3698) și Lactobacillus farciminis (CNCM-I- 3699) către Danisco (UK) Ltd și că aceasta din urmă deține acum drepturile de comercializare pentru aditivul în cauză.
            
         
               (3)
            
            
               Scopul cererii este, de asemenea, de a permite introducerea pe piață a aditivului furajer cu o concentrație de cinci ori mai mare decât concentrația minimă. Pentru a se asigura respectarea conținuturilor minime și maxime stabilite în anexa la Regulamentul (CE) nr. 1290/2008, trebuie modificată doza recomandată per kilogram de furaj complet.
            
         
               (4)
            
            
               Modificarea propusă a titularului autorizației este de natură pur administrativă și nu implică necesitatea unei noi evaluări a aditivului în cauză. Acesta din urmă a fost autorizat în baza unui aviz al Autorității Europene pentru Siguranța Alimentară (3). Cererea ulterioară de a modifica doza recomandată este în conformitate cu același aviz și nu presupune o nouă evaluare. Autoritatea Europeană pentru Siguranța Alimentară a fost informată cu privire la cerere.
            
         
               (5)
            
            
               Pentru adaptarea la practica curentă, denumirea comercială ar trebui eliminată din Regulamentul (CE) nr. 1290/2008.
            
         
               (6)
            
            
               Pentru ca Danisco (UK) Ltd să își poată exercita drepturile de comercializare, este necesară modificarea termenilor autorizației respective.
            
         
               (7)
            
            
               Prin urmare, Regulamentul (CE) nr. 1290/2008 ar trebui modificat în consecință.
            
         
               (8)
            
            
               Având în vedere că nu există niciun motiv de siguranță care să necesite aplicarea imediată a modificărilor aduse de prezentul regulament Regulamentului (CE) nr. 1290/2008, este oportun să se prevadă o perioadă de tranziție pe parcursul căreia să se poată epuiza stocurile existente.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Modificare a Regulamentului (CE) nr. 1290/2008
   Regulamentul (CE) nr. 1290/2008 se modifică după cum urmează:
   
               1.
            
            
               În titlu, cuvântul „(Sorbiflore)” se elimină.
            
         
               2.
            
            
               Anexa se modifică după cum urmează:
               
                           (a)
                        
                        
                           în a doua coloană, cuvintele „Danisco France SAS” se înlocuiesc cu „Danisco (UK) Ltd”;
                        
                     
                           (b)
                        
                        
                           în a treia coloană, cuvântul „(Sorbiflore)” se elimină;
                        
                     
                           (c)
                        
                        
                           în a noua coloană, punctul 2 se înlocuiește cu următorul text:
                           
                                       „2.
                                    
                                    
                                       Doza recomandată per kilogram de furaj complet: 5 × 108 UF.”
                                    
                                 
                     
         Articolul 2
   Măsuri tranzitorii
   Stocurile existente care au fost produse și etichetate înainte de 3 ianuarie 2014 în conformitate cu normele aplicabile înainte de 3 ianuarie 2014 pot continua să fie introduse pe piață și pot fi utilizate până la 3 iulie 2014.
   Articolul 3
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 decembrie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  Regulamentul (CE) nr. 1290/2008 al Comisiei din 18 decembrie 2008 privind autorizarea unui preparat de Lactobacillus rhamnosus (CNCM-I-3698) și Lactobacillus farciminis (CNCM-I-3699) (Sorbiflore) ca aditiv alimentar (JO L 340, 19.12.2008, p. 20).
   
      (3)  Aviz științific al Grupului științific pentru aditivii și produsele sau substanțele utilizate în hrana animalelor (FEEDAP), la cererea Comisiei Europene, cu privire la siguranța și eficacitatea produsului Sorbiflore, un preparat de Lactobacillus rhamnosus și Lactobacillus farciminis, ca aditiv alimentar pentru purcei. EFSA Journal (2008) 771, 1-13.